burgasdotpro/wikipedia huggingface dataset:
Hank Azaria

Hank Azaria (* 25. apríl 1964, Queens, New York, New York, USA) je americký herec, režisér, komik a dabér. Azaria sa preslávil dabovaním originálu Simpsonovcov, kde dabuje postavy Vočka, Apua, Crustyho, Clancyho Wigguma a iných.
Stal sa známy už po filmových rolách vo filmoch "Vtáčia klietka", "Godzilla" a "Riskni to s Polly". Účinkoval ako hlavná postava v seriáli "Huff", ktorý bol produkovaný v rokoch 2004 až 2006. Hral v muzikáli "Spamalot", kde hral postavu Sira Lancelota.
V roku 2020 Azaria oznámil, že končí s dabovaním Apua. Za svoje propagovanie stereotypov sa ospravedlnil: „Ospravedlňujem sa za to, že som bol súčasťou niečoho, čo tento problém spôsobilo a pomohlo zakoreniť rasistické stereotypy.“ Dodal ešte: „Mám preto pocit, že by som sa mal každému človeku indického pôvodu ospravedlniť.“ Azaria vyzýva, aby postavy dabovali herci s rasou príslušnosťou postavy.
Penta

Penta môže byť:
Monkeystone Games

Monkeystone Games bola americká softvérová firma zaoberajúca sa vývojom počítačových hier pre mobilné platformy. Spoločnosť založili v roku 2001 John Romero, Tom Hall, Stevie Case a Brian Moon.
Tituly.
Firma vydala svoj prvý debutový titul Hyperspace Delivery Boy! v roku 2001 pre platformu Pocket PC. Hra bola neskôr portovaná pre Windows, Mac OS X, Linux a handheld Game Boy Advance.
Nasledovala hra Congo Cube, pôvodne vyvíjaná pre OS Windows, avsak neskôr bola portovaná pre Pocket PC a mobilné telefóny s podporou Java ME.
V poradí tretím titulom sa stal port úspešnej akčnej hry Red Faction pre N-Gage. Hra bola dokončená v októbri 2003.
Rozpad firmy.
"Brian Moon" opustil "Monkeystone" niekedy v roku 2002. "Stevie Case" opustila firmu približne v polovici roku 2003. "Tom Hall" a "John Romero" opustili Monkeystone v októbri 2003, kvôli práci u Midway Games. "Lucas Davis", jeden z ich kolegov, udržiaval firmu až do jej zániku v januári 2005.
Lucius Cornelius Sisenna

Lucius Cornelius Sisenna (120 – 67 pred Kr.) bol rímsky politik a historik. Zahynul počas Pompeiovho ťaženia proti pirátom. Sisenna bol Pompeiovým veliteľom operujúcim na pobreží Grécka.
Jeho historické dielo nazvané "Historiae" (Dejiny) pozostávalo z 23 kníh. Podľa správ, ktoré sa o ňom dochovali, ho možno zaradiť k „tragickej“ historiografii, ktorú charakterizoval sklon k dramatizácii dejinných udalostí a hľadanie heroických osobností. Vzorom mu v tom bol helenistický historik Kleitarchos, ktorý obdobným štýlom rozpracoval život Alexandra Macedónskeho.
Sisenna sa venoval obdobiu, ktoré sám prežil – od občianskych vojen v neskorej republike po Sullovu smrť. Práve veľký diktátor je Sisennovým hrdinom non plus ultra. Nielenže ho svojim dielom oslavuje, ale predstavuje ho ako charizmatika, ktorý je schopný viesť rímsky národ. Pritom skĺzava až k romantickému opisu dejín. Romantizujúcej forme diela prikrášľujúcej históriu fantastickými až mýtickými faktami zodpovedá jazyk, ktorý je ornamentálny a radí sa k tzv. aziatickému štýlu. Podľa Cicerona Sisenna používal aziatický štýl i ako rečník.
Sisenna tiež napísal dielo "Fabulae Milesiae" (Milétske poviedky), ktoré sa inšpirovalo rovnomenným dielom Aristida z Milétu. Mohlo ísť o voľné, latinské spracovanie týchto vtipných, erotických poviedok. Sisenna touto svojou tvorbou ovplyvnil prozaické dielo Apuleia a Petronia.
Dendrobium kingianum

Dendrobium kingianum je rastlina z čeľade vstavačovité (). Pomenovaná je po prieskumníkovi austrálskeho pobrežia admirálovi Phillipovi Parkerovi Kingovi.
Morfológia.
Patrí medzi menšie dendróbiá, aj keď vzrast môže byť variabilný. Stonky zhrubnuté v pahľuzy dosahujú veľkosť 10–15 cm, naspodu sú širšie a k vrcholu sa zužujú do špičky. Striedavo protistojné listy sú oválne a zašpicatené, na pseudohľuze ich je 2–7.
Kvitne drobnými ružovými, vzácnejšie bielymi kvetmi. Patrí medzi nemnohé orchidey s voňavými kvetmi.
Ekológia.
Pochádza z východnej Austrálie. Rastie na slnečných miestnach prevažne litofyticky, vzácnejšie epifyticky na kmeňoch stromov.
Lucius Aelius Stilo Praeconinus

Lucius Aelius Stilo Praeconinus (154 – 74 pred Kr.) bol prvý rímsky filológ. Pochádzal z jazdeckej rodiny naklonenej nobilite z Lanuvia.
Cognomen Stilo (pero) dostal podľa toho, že písal reči na objednávku. Meno Praeconinus sa zasa viazalo k povolaniu jeho otca ("praeco" znamená po latinsky hlásateľ). Stilove prošľachtické sympatie boli také silné, že dobrovoľne nasledoval do vyhnanstva Quinta Caecilia Metella Numidica. V Ríme sa venoval vyučovaniu, hoci nebol učiteľom z povolania, a literárnej činnosti.
Praeconinovi najznámejší žiaci boli Varro a Cicero. Jeho blízkymi priateľmi zasa historik Lucius Coelius Antipater a satirik Gaius Lucilius. Obaja mu údajne venovali svoje diela. Podľa Cicerona sa Stilo radil k stoikom.
Z diela Lucia Aelia Stilona sa dochovali iba zlomky. Zaoberal sa problematikou autentickosti Plautových komédií (za pravých uznal 25 komédií, čiže o štyri viac ako jeho pokračovateľ Varro), spísal komentáre ku "Carmen Saliare" (Spevy Saliov) a "Leges XII tabularum" (Zákon dvanástich tabúľ).
Niektorí odborníci mu pripisujú aj autorstvo rétorického spisu "Ad Herennium".
Mořina

Mořina je obec v okrese Beroun. Na západ od obce sú viditeľné opustené vápenné lomy a asi juhozápade je vidieť hrad Karlštejn. Ku dňu 3. 7. 2006 mala Mořina 665 obyvateľov.
Enzýmová jednotka

Enzýmová jednotka je (akákoľvek) miera pre aktivitu enzýmu. 
V súčasnosti je jednotkou, ktorú odporúčajú organizácie typu IUB, IUPAC, IFCC a podobne, a ktorá je od roku 1999 aj jednotkou SI, katal (značka kat).
V 60. a 70. rokoch 20. storočia sa používala bezmenná (nevolala sa, ako sa často chybne uvádza, "enzýmová jednotka"), ale presne definovaná, jednotka so značkou U. 
Ešte staršie sa používali rôzne iné jednotky, napr. Wohlgemuthova jednotka, alebo prakticky odvodené jednotky, napr. mg premeny substrátu/min.
Muchotrávka červená

Muchotrávka červená ("Amanita muscaria" var. "muscaria" (L.) Lam., 1783) je jedovatá huba z čeľade muchotrávkovité ("Amanitaceae").
Otravu spôsobuje spoločný účinok muskarínu, muscimolu a kyseliny iboténovej.
Erdődyho palác (Godrova)

Erdődyho palác je štvorpodlažný neogotický dom na Godrovej ulici č. 2 v Bratislave v Starom Meste.
Bol postavený medzi rokmi 1880 a 1900. Nachádza sa v nároží uličného bloku a je chránený aj s priľahlou zeleňou. V čase svojho vzniku slúžil pravdepodobne ako obytný nájomný dom. Má kompaktný bokový pôdorys. Jeho autor sa inšpiroval pravdepodobne anglickou tudorovskou gotikou.
Dnes je bytovým domom, zeleň spred paláca bola vyvlastnená na účely zastávky trolejbusu, tá bola neskôr presunutá o dva domy nižšie na ul. Palisády.
Bantry

Bantry môže byť:
Turpilius

Turpilius (?103 pred Kr.), nazývaný Sextus Turpilius, bol rímsky autor komédii. Jeho praenomen a cognomen sa nezachovali. Peter Crinitus ho v svojom diele "De poetis latinis libri V" (Päť kníh o rímskych básnikoch) z roku 1505 označuje ako Sexta, hoci nie je jasné, na základe čoho sa k tomuto menu priklonil.
Turpilius bol autorom komédii podobného razenia ako Plautus a Caecilius. I on využíval pestré metrum a hovorový jazyk. Napísal tiež akúsi komédiu s mytologickou témou (podobne ako Plautus hru "Amphitruo").
Zachovali sa početné zlomky z asi 13 Turpiliových komédii. Ich názvy, v gréčtine, podľa Nonia, Cicera, Diomeda a ďalších sú: "Boethuntes", "Canephoros", "Demetrius", "Demiurgus", "Epicleros", "Hetaera", "Lemniae" (tiež "Lemnii"), "Leucadia", "Lindia", "Paedium", "Paraterusa", "Philopator" a "Thrasyleon".
Bantry Bay

Bantry Bay môže byť:
Mňága a Žďorp

Mňága a Žďorp je česká alternative rocková kapela. Kapela, ktorá pochádza z Valašského Meziříčí, sa formovala od roku 1983. Najprv kapela vystupovala pod názvom "Slepé střevo", tiež sa často menilo zloženie skupiny. Členovia Mňágy súčasne pôsobili v iných kapelách napr. Velký plytkoš, Happyend, tieto kapely však zanikali a od roku 1987 sa hovorí len o skupine Mňága a Žďorp.
Do podvedomia sa dostala predovšetkým hitom „Hodinový hotel“, ktorý je prvá skladba na debutovom albume skupiny s názvom "Made in Velmez" (1991). Najnovší album z roku 2017 má názov "Na stanice Polární", ktorý je už jedenásty v poradí.
Frontman skupiny je Petr Fiala, navyše vytvoril aj dva samostatné albumy "Nečum a tleskej" (1994) a "Je čas" (2005)
U (enzýmová jednotka)

U je značka bezmennej enzýmovej jednotky používanej najmä v 60. a 70. rokoch 20. storočia (nevolala sa, ako sa často chybne uvádza, "enzýmová jednotka")
Je definovaná ako množstvo enzýmu, ktoré premení za optimálnych podmienok 1 μmol substrátu za 1 minútu. U sa meria v μmol/min a väčšinou pri 25 °C.
Prepoštský palác (Bratislava)

Prepoštský palác je dom v Bratislave v Starom Meste na Kapitulskej ulici. Na nádvorí paláca je súsošie sv. Alžbety z roku 1907, ktoré priamo na mieste vytesal z kameňa sochár Alojz Rigele. Palác aj so súsoším patrí medzi národné kultúrne pamiatky.
Dejiny.
Budova v barokovom štýle bola postavená v roku 1632. V súčasnosti tu sídli Teologická fakulta Univerzity Komenského v Bratislave.
Bantry Bay (Írsko)

Bantry Bay (ír. Cuan Baoi alebo "Inbhear na mBárc" alebo "Bádh Bheanntraighe") je záliv v severovýchodnej časti Atlantického oceánu, na juhozápadnom pobreží Írska. Prebieha od severovýchodu na juhozápad a z troch strán (sever, východ a juh) ho obklopuje pevnina grófstva Cork. V juhozápadnej časti, v línii mysov Black Ball Head a Sheep's Head sa otvára do Atlantiku. Šírka zálivu sa pohybuje od 3-4 km do 10 km v ústí.
V zálive ležia dva veľké ostrovy, Bere Island v západnej a Whiddy Island vo východnej časti, a viacero menších. Pobrežie zálivu je značne členité najmä na severe (polostrov Beara), kde sa do pevniny vrezávajú viaceré menšie zálivy a zátoky - Glengarriff Harbour, Adrigole Harbour, Bere Haven. Na juhu (polostrov Sheep's Head) nie je pobrežie výraznejšie rozčlenené. Najvýznamnejšie rieky ústia vo východnej časti zálivu: Coomhola, Mealagh a Owvane.
Záliv nesie názov podľa mesta Bantry, ktoré leží vo východnej časti zálivu, oproti ostrovu Whiddy Island. Okrem neho sa na pobreží nachádza niekoľko obcí: Adrigole, Ballylickey, Castletownbere, Curryglass, Gerahies, Glengarriff, Snave Bridge a Trafrask. Obec Rerrin leží na ostrove Bere Island, kým na ostrove Whiddy Island je ropný terminál.
8. januára 1979 zahynulo pri ostrove Whiddy Island 50 ľudí po tom, ako francúzsky tanker "Betelgeuse" zachvátil požiar a po následnej explózii, sa rozlomil na tri časti.
Prepoštský palác

Prepoštský palác môže byť:
Esterháziho palác (Kapitulská)

Esterháziho palác (staršie Eszterházyho palác) je štvorkrídlový palác v Bratislave na Kapitulskej ulici v Starom Meste. Palác bol postavený v prvej polovici 17. storočia v neskororenesančnom štýle. V súčasnosti sa predné krídlo paláca nezachovalo a zvyšok stavby je vo veľmi zlom stave. 
Na dvore grófa Esterháziho istý čas pôsobil hudobný skladateľ Joseph Haydn, ktorý v tomto paláci prvýkrát dirigoval svoje hudobné dielo La Canterina.
V minulosti sa ruiny paláca používali aj ako kulisy pri natáčaní filmových scén vojnou zničených domov.
Muchotrávka tigrovaná

Muchotrávka tigrovaná ("Amanita pantherina") je jedovatá huba z čeľade muchotrávkovitých.
Opis.
Klobúk má 4 – 12 cm široký, za mladi polguľovitý, neskôr klenutý až rozprestrený na okraji pravidelne ryhovaný. Najčastejšie je žltohnedý, môže byť aj bledohnedý, sivastý alebo sivohnedý. Povrch je za vlhka slizký, za sucha lesklý, na okraji zreteľne ryhovaný, takmer vždy celý pokrytý drobnými útržkami plachtičky. Lupene sú 6 – 10 mm široké, husté, pri hlúbiku takmer voľné, biele. Hlúbik je 6 – 15 cm dlhý a 0,5 – 2 cm hrubý, vylomiteľný, valcovitý, dolu hľúzovito zhrubnutý, biely, hladký, lesklý, s bielym neryhovaným ovisnutým prsteňom. Nad hľuzou, ktorú obaľuje prirastená pošva, bývajú 1 až 3 prstencovité pásiky. Dužina je dosť tenká, mäkká, biela, vôňu má spravidla nevýraznú, so zemiakovým alebo reďkovkovým komponentom, chutí sladkasto. Výtrusy sú krátko elipsovité, hladké, bezfarebné, s jednou veľkou tukovou kvapkou, veľké 10–12 × 7,8 μm. Výtrusný prach je biely.
Výskyt.
Muchotrávka tigrovaná rastie najmä v ihličnatých lesoch, zriedkavejšie v listnatých (od augusta do októbra.) na presvetlenejších vyhriatych miestach. Rozšírená je dosť hojne od nížin do vrchov. 
Praktický význam.
Muchotrávka tigrovaná spôsobuje otravy prejavujúce sa tráviacimi aj nervovými poruchami, ktoré sa vo výnimočných prípadoch končia smrťou.
Možnosť zámeny.
Možná je zámena s jedlou, no nechutnou muchotrávkou hrubou, ale aj s jedlou a chutnou muchotrávkou červenkastou.
Thomas Rabitsch

Thomas Rabitsch (* 19. november 1956 Viedeň) je rakúsky klávesák a hudobný producent. Od sedemdesiatych rokov bol Rabitsch v mnohých rakúskych skupinách činný.
Je zakladajúcim členom hudobnej skupiny Hallucination Company (od 1977 do 1981), od 1978 tiež členom a producentom album viedenskej skupiny Drahdiwaberl „Schock-Rocker“. Tam sa stretol s vtedajším basgitaristom Hansom Hölzelom („Falcom“), ktorému robil vedúceho kapely a klávesáka pri všetkých koncertoch roku 1984 do 1994. V roku 1999 produkoval album "Verdammt wir leben noch". Ďalej produkoval dve úspešné DVD s Falcových koncertov (Live Donauinsel a Symphonic - Wiener Neustadt).
Medzi spevákov s ktorými Rabitsch spolupracoval bol napr. Peter Cornelius, Boris Bukowski, Dana Gillespie a Franz Morak.
Okrem toho produkoval Rabitsch Hörbücher, divadelnú, filmovú hudbu a je činný s mnohými projektmi pre rakúsky rozhlas. K jeho najznámejším projektom v týchto oblastiach patrí hudobné vedenie hudobnej súťaže Starmania.
Moldava

Moldava môže byť:
Esterháziho palác (Panská)

Esterháziho palác (staršie Esterházyho palác) je dom na Panskej ulici v Bratislave v Starom Meste, kultúrna pamiatka. Budova bola postavená v roku 1743 v barokovom štýle.
V súčasnosti sa tu prezentujú zbierky Slovenskej národnej galérie. V jeho bezprostrednej blízkosti na Panskej ulici sa nachádza viac palácov, napríklad Balašov palác a Čákiho palác.
Čákiho palác (Panská)

Čákiho palác (staršie Csákyho palác) je mestský palác a národná kultúrna pamiatka Slovenskej republiky vedená pod číslom 101-148/1 na Panskej ulici č. 33 v Bratislave v časti Staré Mesto.
Palác vznikol v roku 1775, v období, keď sa začali búrať mestské hradby.
Kenmare Bay

Kenmare Bay (niekedy aj "Kenmare River", ír. "An Ribhéar", staršie tiež "Inbhear Scéine") je záliv v severovýchodnej časti Atlantického oceánu, na juhozápadnom pobreží Írska. Do pevniny sa zarezáva medzi polostrovmi Iveragh na severe a Beara na juhu. Na severe, východe a juhovýchode ho obklopuje územie grófstva Kerry, na juhu najzápadnejšia časť územia grófstva Cork. 
Záliv prebieha z vnútrozemia na severovýchode k otvorenému oceánu na juhozápade, na dĺžku meria približne 44 km, na šírku od 0,5 až 2 km v hlave zálivu po 8 km v jeho ústí. Záliv sa smerom na juhozápad postupne lievikovito rozširuje a jeho pobrežie je značne členité. Do pevniny sa vrezávajú menšie zátoky - Lehid Harbour, Kilmakilloge Harbour, Ardgroom Harbour na južnej a Coongar Harbour a Bunnow Harbour na severnej strane zálivu. V zálive tiež leží viacero ostrovov, z nich najväčšie sú: Rossmore Island, Rossdohan Island, Sherky Island, Garinish Island, Dinish Island, Ormond's Island, Illaundrame, Illaunleagh, Daniel's Island a súostrovie Greenane Islands. Ostrov Inishfarnard]oddeľuje záliv od susedného zálivu Coulagh Bay. Vstup do zálivu sa nachádza na línii mysov Lamb's Head - Cod's Head.
Najvýznamnejšie rieky pritekajúce do Kenmare Bay ústia v severovýchodnej časti: Roughty, Blackwater, Sneem.
V severovýchodnej, najužšej časti zálivu leží mestečko Kenmare. Na pobreží zálivu leží tiež niekoľko obcí: Ardgroom, Castlecove, Collorus, Lauragh, Parknasilla, Sneem, Tahilla, Templenoe.
Živnostník

Živnostník môže byť:
Živnosť

Živnosť môže byť:
Errol Flynn

Errol Leslie Thomson Flynn (* 20. jún 1909, Hobart, Austrália - † 14. október 1959, Vancouver, Kanada) bol americký herec.
Oprávnenie prevádzkovať živnostenské podnikanie

Oprávnenie prevádzkovať živnostenské podnikanie (legislatívna a bežná skratka: živnostenské oprávnenie , iná legislatívna skratka: oprávnenie prevádzkovať živnosť ) je úradné oprávnenie prevádzkovať živnostenské podnikanie. 
Vznik a charakteristika.
Podľa § 10 živnostenského zákona :
Zánik.
Zánik živnostenského oprávnenie je upravený v § 57 a 58 živnostenského zákona.
Živnostenský list

Živnostenský list bol na Slovensku do mája 2010 doklad osvedčujúci existenciu živnostenského oprávnenia podnikateľa v prípade ohlasovacej živnosti. Od júna 2010 je nahradený osvedčením o živnostenskom oprávnení.
Živnostenský list vydával miestne príslušný živnostenský úrad najneskôr do piatich pracovných dní odo dňa, keď mu ohlásenie živnosti a výpisy z registra trestov boli doručené, ak zistil, že ohlásenie živnosti má náležitosti podľa § 45 - 46 živnostenského zákona a podnikateľ spĺňa podmienky ustanovené týmto zákonom.
Podľa dobového textu zákona (stav v roku 2008) ďalej platilo:
§47 (2) Živnostenský list vydaný fyzickej osobe obsahuje
(3) Identifikačné číslo pridelí fyzickej osobe živnostenský úrad. Potrebné identifikačné čísla oznámi živnostenskému úradu príslušný orgán štátnej správy.
(4) Živnostenský list vydaný právnickej osobe obsahuje
(5) Živnostenský list vydaný zahraničnej osobe obsahuje aj adresu miesta činnosti podniku zahraničnej osoby alebo miesta činnosti organizačnej zložky podniku zahraničnej osoby na území Slovenskej republiky.
(6) Ak živnostenský úrad zistí, že ohlásenie nemá náležitosti podľa § 45-46, vyzve podnikateľa v lehote podľa odseku 1 [najneskôr do piatich pracovných dní odo dňa, keď mu ohlásenie živnosti a výpisy z registra trestov boli doručené], aby odstránil nedostatky ohlásenia. Vo výzve určí primeranú lehotu na ich odstránenie, najmenej však 15 dní. Ak sú na to závažné dôvody, môže živnostenský úrad na žiadosť podnikateľa predĺžiť lehotu i opakovane. Ak v tejto lehote podnikateľ odstráni závady, postupuje sa podľa odseku 1.
(7) Ak podnikateľ neodstráni závady v určenej lehote, živnostenský úrad konanie zastaví.
(8) Ak živnostenský úrad zistí, že podnikateľ nespĺňa podmienky ustanovené týmto zákonom, rozhodne, že živnostenské oprávnenie nevzniklo.
(9) Ak výpis z registra trestov obsahuje záznam o odsúdení za úmyselný trestný čin, živnostenský úrad v pochybnostiach vyzve podnikateľa, aby predložil právoplatný rozsudok o odsúdení. Ak podnikateľ nepredloží rozsudok v určenej lehote, živnostenský úrad konanie zastaví. Lehota na vydanie živnostenského listu podľa odseku 1 začína plynúť od nasledujúceho dňa po doručení rozsudku. Ak živnostenský úrad zistí, že podnikateľ nespĺňa podmienku bezúhonnosti, rozhodne, že živnostenské oprávnenie nevzniklo.
Ohlasovacia živnosť

Ohlasovacia živnosť bola na Slovensku do mája 2010 živnosť, ktorá sa pri splnení určených podmienok smela prevádzkovať na základe ohlásenia (príslušnému živnostenskému úradu). Dokladom takejto živnosti bol živnostenský list. Delila sa na tri typy: voľná živnosť, remeselná živnosť alebo viazaná živnosť. Opakom ohlasovacej živnosti bola koncesovaná živnosť. 
V súčasnosti už koncesované živnosti neexistujú a všetky živnosti sú teda už len ohlasovacie živnosti (prívlastok "ohlasovacia" pred slovom živnosť sa teda stal nadbytočným).
Náležitosti ohlásenia živnosti (platné dnes a podobne aj do mája 2010) pozri v článku živnostenské podnikanie.
Taj Mahal

Taj Mahal vlastným menom Henry St. Clair Fredericks (* 17. máj 1942, New York) je americký bluesový hudobník.
Narodil sa v Harleme v New Yorku, ale vyrastal v Springfielde v Massachusetts. Otec bol džezový pianista, skladateľ, pôvodom z Jamajky
Na začiatku 60. rokoch študoval Taj Mahal poľnohospodárstvo na University of Massachusetts Amherst, štúdium ukončil v roku 1964 (v roku 2006 mu univerzita udelila čestný titul "Doctor of Fine Arts"). Počas štúdia založil Taj Mahal &amp; Elektras. K umeleckému menu Taj Mahal ho inšpiroval jeden jeho sen.
Po štúdiách sa presťahoval do Los Angeles, kde s Ryom Cooderom v roku 1964 založili skupinu Rising Sons. Skupina podpísala kontrakt s vydavateľstvom Columbia Records, vydala singel a nahrala album, ktorý však Columbia vydala až v roku 1992. 
Sklamaný zo zmiešaných reakcií na jeho hudbu, opustil Taj skupinu a začal sólovú kariéru. Jeho prvý sólový album "Taj Mahal" z roku 1968, ktorý vyšiel znova v Columbia Records, dosahoval dobré predajné výsledky. V rovnakom roku zaznamenal úspech s ďalšou dlhohrajúcou platňou "The Natch'l Blues". Album Giant Step z roku 1969 upevnil postavenie Taj Mahala medzi americkými bluesovými umelcami, a titulná skladba s rovnomenným názvom má dodnes kultový status medzi jeho publikom.
Voľná živnosť

Voľná živnosť je každé živnostenské podnikanie iné než remeselná živnosť alebo viazaná živnosť. Na prevádzkovanie voľnej živností musia byť splnené len všeobecné podmienky (pozri pod živnostenské podnikanie); preukazovanie odbornej ani inej spôsobilosti sa nevyžaduje.
Ministerstvo vnútra Slovenskej republiky zverejnilo na svojej internetovej stránke zoznam odporúčaných označení najčastejšie používaných voľných živností a ich obsahové vymedzenie. . Ohlasovateľ živnosti si môže zvoliť aj inú živnosť, ktorá nie je uvedená v zozname.
Registrový súd

Registrový súd je na Slovensku okresný súd, ktorý je príslušný viesť obchodný register.
Podľa § 279 Civilného mimosporového poriadku (zákon č. 161/2015 Z. z.) obchodný register vedie okresný súd v sídle kraja:
V minulosti boli registrové súdy upravené v zákone č. 371/2004 Z. z. o sídlach a obvodoch súdov Slovenskej republiky a v zákone č. 80/1992 Zb. o štátnej správe súdov.
Podrobnosti o vedení obchodného registra upravuje zákon č. 530/2003 Z. z. o obchodnom registri a § 27 Obchodného zákonníka.
Nobilita

Nobilita môže byť:
Egon (sopka)

Egon (alebo Namang) je aktívny stratovulkán, nachádzajúci sa na indonézskom ostrove Flores. Vrchol vulkánu je ukončený 350 m širokým a 200 m hlbokým kráterom, ďalšie parazitné krátery sa nachádzajú na svahoch.
Sopka bola dlhý čas neaktívna (s výnimkou solfatárovej aktivity v kráteri a na južných svahoch), svoju činnosť obnovila v januári roku 2004. Posledná erupcia sa začala 15. apríla 2008.
Nobilita (Staroveký Rím)

Nobilita bola vrstva bohatých a vplyvných rímskych občanov, ktorá sa vytvorila na začiatku 3. storočia pred Kr. a v nasledujúcom období prevažne jej príslušníci obsadzovali vysoké štátne úrady v Rímskej ríši.
Názov pochádza z latinského slova "nobilis" = vznešený. Vznik nobility sa spájal s takmer dvestoročným bojom plebejcov za zrovnoprávnenie s patricijmi. Plebejci v dlhoročných politických a hospodárskych bojoch dosiahli jednak politické ústupky (obsadzovanie úradov aj príslušníkmi plebejských rodín, zriadenie vlastných úradníkov – plebejskí tribúni = lat. "tribuni plebis"), jednak hospodársku rovnoprávnosť.
Rozhodujúcim medzníkom k ukončeniu bojov bol rok 287 pred Kr., kedy bol prijatý Hortensiov zákon ("lex Hortensia"), podľa ktorého sa rozhodnutia plebejských snemov(na ktorých sa mohli zúčastňovať len plebejci) boli záväzné aj pre patricijov bez schválenia senátom (predtým bol súhlas senátu potrebný). Týmto zákonom plebejci získali rozhodujúcu zákonodarnú iniciatívu a výrazný politický vplyv v rímskej republike. Vyrovnali sa rozdiely medzi bohatými patricijmi a bohatými plebejcami. Z ich radov sa v nasledujúcom období prevažne volili rímski úradníci (edili, prétori, konzuli). Do radov nobility len ťažko prenikali noví ľudia ("homo novus"), ktorí rozširovali politickú základňu rímskej republiky.
HMS Lion (27)

HMS Lion mala byť bojová loď triedy Lion Royal Navy Spojeného kráľovstva. O postavení plavidla bolo rozhodnuté 21. februára 1939. Kýl bol založený v lodeniciach Vickers Armstrongs vo Walkery 4. júla 1939. Po začiatku II. svetovej vojny bola výstavba urýchlená, no v októbri 1940 boli uprednostnené stavby iných druhov plavidiel, hlavne eskortných lietadlových lodí. Počas rokov 1942-43 bola postavená časť lode zošrotovaná.
HMS Temeraire (36)

HMS Temeraire mala byť bojová loď triedy Lion Royal Navy Spojeného kráľovstva. O postavení plavidla bolo rozhodnuté 21. februára 1939. Kýl bol založený v lodeniciach Cammell Laird &amp; Company v Birkenheade 1. júna 1939. Po začiatku II. svetovej vojny bola výstavba urýchlená, no v októbri 1940 boli uprednostnené stavby iných druhov plavidiel, hlavne eskortných lietadlových lodí. Počas rokov 1942-43 bola postavená časť lode zošrotovaná.
HMS Thunderer (49)

HMS Thunderer mala byť bojová loď triedy Lion Royal Navy Spojeného kráľovstva. O postavení jednotky sa rozhodlo 16. augusta 1939 Kýl mal byť založený v lodeniciach Fairfield Shipbuilding &amp; Engineering Company v Govane. Po začiatku II. svetovej vojny však nebola stavba uskutočnená, neskôr padlo rozhodnutie stavbu zrušiť v prospech stavby iných plavidiel.
HMS Conqueror (45)

HMS Conqueror mala byť bojová loď triedy Lion Royal Navy Spojeného kráľovstva. O postavení jednotky sa rozhodlo 16. augusta 1939 Kýl mal byť založený v lodeniciach John Brown &amp; Company v Clydebanku. Po začiatku II. svetovej vojny však nebola stavba uskutočnená, neskôr padlo rozhodnutie stavbu zrušiť v prospech stavby iných plavidiel.
Teritoriálne vody

Teritoriálne vody alebo výsostné vody alebo pobrežné vody je pásmo mora, ktoré sa začína od línie najnižšieho odlivu alebo od hranice vnútrozemských morských vôd, na ktoré, vrátane vzdušného priestoru nad ním, morského dna a podzemia pod ním, sa vzťahuje suverenita (zvrchovaná moc) pobrežného štátu.
Beriozovskij

Beriozovskij môže byť:
Pacaya

Pacaya je aktívny vulkanický komplex, nachádzajúci sa v Guatemale, asi južne od hlavného mesta. Sopka je aktívna viac ako 23 000 rokov a je to jedna z najaktívnejších sopiek Strednej Ameriky za posledných 500 rokov.
Geologický vývoj.
Sopka leží na južnom okraji masívnej (14 × ) pleistocénnej kaldery (v súčasnosti jazero Amatitlán). Pred 23 000 rokmi posledné štádium formovania kaldery vytvorilo viacero menších kráterov po jej obvode, Pacaya predstavuje najaktívnejší a najväčší z nich. Približne pred 1 100 rokmi nastal kolaps vulkanickej stavby, spojený s masívnymi zosuvmi. Mohutné depozity zosuvu sa nachádzajú vo vzdialenosti až od úpätia vulkánu smerom k pobrežiu Pacifiku. Plytko uložené ložisko magmy spôsobuje ďalší rozpad masívu, čo viesť k novým zosuvy v budúcnosti.
Erupcie.
Erupcie sopky bývajú pomerne časté, len od čias Kolumbovho objavenia Ameriky eruptovala viac ako 20 krát. Väčšinou ide o menšie strombolské alebo plínijské erupcie s objemom vyvrhnutých láv a tefry cez 1 mil. m3. V druhej polovici 19. storočia si Pacaya vybrala "„oddychový čas“", po asi storočnej pauze sa prebudila v marci 1961. Posledná erupcia sa začala 19. júla 2004 a trvá až po dnes.
Beriozovskij (Sverdlovská oblasť)

Beriozovskij (rus. Берёзовский) je mesto vo Sverdlovskej oblasti v Rusku. Nachádza sa na rieke Beriozovka (prítok Pyšmy), 13 km severovýchodne od Jekaterinburgu. Počet obyvateľov je 46 744 (2002). V roku 1989 47 944.
Založenie sa datuje do roku 1752 ako zlatokopecká osada, status mesta získal Beriozovskij v roku 1938.
Hlavný pokladník

Hlavný pokladník (iné názvy: kráľovský pokladník, správca kráľovskej pokladnice, hlavný kráľovský pokladník; lat. "summus thesaurarius", "thesaurarius"; maď. "főkincstárnok", "főkincstartó", "kincstartó", "kincstárnok", "kincstáros" ) bola funkcia, ktorá sa v Uhorsku objavila v prvej polovici 14. storočia, pričom spočiatku bola podriadená taverníkovi, ale koncom toho istého storočia sa stala samostatnou funkciou oddelenou od taverníka. Hlavný pokladník v podstate prebral dovtedajšiu hlavnú náplň práce taverníka, pretože taverník v 14. storočí začal mať iné, najmä sudcovské úlohy.
Hlavný pokladník bol správcom kráľovského pokladu, správcom financií a daní ako aj všetkých finančných záležitostí kráľa. Začiatkom 15. storočia za vlády Žigmunda Luxemburského prebral aj správu vojenských daní. Šľachta prejavila záujem o túto funkciu a v priebehu 15. storočia nastáva určitý posun do verejnosprávnej polohy, napriek tomu však ostal hlavný pokladník funkcionárom kráľa. 
Začiatkom 16. storočia sa šľachta pokúsila obmedziť kráľove právomoci vo svoj prospech. Krajinský snem sa zameral na kontrolu činnosti hlavného pokladníka. Roku 1521 došlo k úpadku funkcie hlavného pokladníka, pretože značná časť daní prešla pod správu štyroch pokladníkov volených na sneme. Koniec funkcie hlavného pokladníka znamenal nástup Habsburgovcov na uhorský trón. Ferdinad I. presadil svoju kontrolu hospodárstva a roku 1528 zriadil v Budíne uhorskú kráľovskú komoru, ktorá zlikvidovala okruh pôsobnosti hlavného pokladníka, prevzala správu financií a fungovala až do polovice 19. storočia.
Petra Janů

Petra Janů, vlastním menom Jana Petrů (* 19. november, 1952, Praha) je česká speváčka populárnej hudby a herečka.
Od roku 1972 vystupovala v divadle Semafor. Od roku 1977 spievala so skupinou "Pro-rock", s ktorou vydala svoj prvý album "Motorest". V roku 1978 skončila v Zlatom sláviku na druhom mieste. V roku 1980 natočila s plzenskou skupinou "Bumerang" film "Koncert". V 80. rokoch spolupracovala s Ondřejom Soukupom a Petrom Jandom. V roku 1987 sa prvýkrát stala „Zlatou slávicou“. V 90. rokoch sa objavila v niekoľkých muzikáloch a začiatkom nového tisícročia sa znovu vracia k spolupráci s Petrom Jandom a Otom Petřinom.
Meno speváčok - Jany Petrů a Petry Janů.
Dôvodom zámeny krstného mena a priezviska bola skutočnosť, že na začiatku 60. rokov už spievala iná pomerne známa jazzová a swingová speváčka tohto mena Jana Petrů (* 14. júl, 1938), ktorá ale v dobe speváckych začiatkov Petry Janů spievala väčšinou ľudovú alebo zľudovelú hudbu s rôznymi dychovkami. Prešmyčka mien bola zvolená úmyselne kvôli zamedzeniu možnej zámeny dvoch osôb rovnakého mena.
Čačina (folklórny súbor)

Čačina je folklórny súbor zo Spišskej Novej Vsi, zaoberá sa interpretáciou ľudových piesní, tancov a hudby najmä z regiónov Východného Slovenska, najmä Spiša, Šariša a Zemplína. V repertoári sú zaradené aj cigánske spevy a tance.
V roku 2007 dovŕšil 35 rokov svojej existencie. Toto jubileum oslávil XXXV. premiérou nového programu dňa 11. apríla 2008.
Sídli na adrese Mestské kultúrne centrum Spišská Nová Ves, Radničné námestie č. 4, 052 01 Spišská Nová Ves.
Pahľuza

Pahľuza je zásobný orgán rastliny, ktorý vzniká zhrubnutím stonkového článku.
Na rozdiel od pravej hľuzy nevzniká hrubnutím koreňa. Pahľuzy sú typické najmä pre čeľaď vstavačovité ("Orchidaceae").
Nanahuatzin

Nanahuatzin je skromný aztécky boh zjazvený od kiahní, ktorý sa na základe rozhodnutia rady bohov na začiatku piatej éry sveta (na začiatku tohoto nášho obdobia) obetoval pre dobro všetkých. Bohovia vtedy v Teotihuacáne usúdili, že sa jeden z nich musí obetovať a umožniť svojou obetou zrodenie svetla. Nanahuatzin a Tecciztécatl sa štyri dny trýznili, postili sa a púšťali si krv. Nanahuatzin sa potom sám vrhol do ohňa a dal tak vzniknúť slnku. Druhý boh Tecciztécatl dal vzniknúť mesiacu. Táto legenda má mnoho zaujímavých variant.
Narmerova paleta

Narmerova paleta je významný egyptský archeologický nález pochádzajúci z 31. storočia pred Kr., z prelomu 0. a 1. dynastie. Obsahuje jedny z prvých hieroglyfických znakov a výjavy na nej sa považujú za znázornenie zjednotenia Horného a Dolného Egypta faraónom Narmerom. Na každej strane je kráľ zobrazený s korunou jednej z týchto oblastí. Egyptológ Bob Brier považuje Narmerovu paletu za "„prvý historický dokument na svete“".
Pentagon (Bratislava)

Pentagon je zaužívané pomenovanie obytného domu v Bratislave v mestskej časti Vrakuňa na Stavbárskej ulici 3442, postaveného medzi rokmi 19701972. Tvorí ho 450 bytových jednotiek. Autormi projektového riešenia sú známi architekti – Ing. arch. Štefan Svetko a Štefan Ďurkovič. Spočiatku slúžil počas výstavby sídliska Medzi Jarkami ako ubytovňa pre stavbárov, podľa toho dostala názov aj ulica. Jedno a dvojgarsónky sa neskôr používali ako sociálne byty. Medializácia objektu prispela len k tomu, že v povedomí občanov sa stala táto budova a jeho okolie strašiakom.
Rovnaké pomenovanie nesie aj budova Ministerstva obrany USA, ktorá dostala názov podľa svojho typického päťuholníkového tvaru. V prípade bratislavskej stavby názov nevychádza z geometrického tvaru, ale počtu budov tvoriaci tento komplex, ktorých je dokopy päť. Celý dom je postavený v otvorenom poloblúku a vo vnútornej časti tak vzniklo átrium s parkom, oddelené od hlavnej cesty miernym svahom. V minulosti sa objekt stal neslávne známym ako útočisko kriminálnikov a drogových priekupníkov.
Rekonštrukcia bytového domu.
Dva vchody, resp. bloky, konkrétne Stavbárska 40 a 42, ktoré boli považované za najproblémovejšie, prešli v roku 2019 celkovou obnovou vrátane vonkajšieho zateplenia, nových výťahov, úpravy spoločných priestorov a zabezpečenia jednotlivých častí a poschodí bytového domu cez tzv. pípače, „antivandal“ dvere a kamery. Podarilo sa zabrániť vstupu nežiaducich osôb dovnútra vchodov a zabezpečiť tak čistotu a bezpečnosť. Je predpoklad, že sa v dohľadnej dobe pridajú aj ostatné vchody s podobným typom rekonštrukcie a zabezpečenia.
Projekt revitalizácie objektu a okolia.
V roku 2013 bola publikovaná urbanistická štúdia pre potreby vydania územného rozhodnutia pre stavby v riešenom území pod názvom Obytný komplex Pentagon Bratislava-Vrakuňa. Hlavným cieľom urbanistickej štúdie zóny bolo vytvorenie územno-plánovacieho podkladu pre spracovanie záväznej územno-plánovacej dokumentácie zonálnej úrovne ako zmeny funkčného využitia územia v porovnaní s UPN Hl. Mesta Bratislavy. Objednávateľom štúdie bol majoritný vlastník parciel pod novonavrhovanou zástavbou.
Nízkoprahové centrum MIXklub.
Na Stavbárskej ulici 38 sídli nízkoprahové centrum pre deti a mládež. Je určené pre neorganizované skupiny detí a mládeže vo veku 618 rokov, ktoré sa pohybujú v prostredí so zvýšenou kriminalitou. Centrum je v prevádzke od júna 2004 a je otvorené pravidelne 3 dni v týždni. Poskytuje komplex služieb kontaktnej práce, sociálnej pomoci a psychosociálnej podpory, ktoré sú kombinované s ponukou voľnočasových aktivít. Deťom a mladým ľudom poskytuje bezpečný, akceptujúci a podporný priestor a vytvára tak podmienky na zmysluplné trávenie voľného času, zvyšovanie sociálnych a životných  zručností, poskytuje pomoc pri prekonávaní problémov. Súčasťou projektu je aj práca s obyvateľmi miestnej komunity a zástupcami miestnych orgánov.
Ráztočná

Ráztočná môže byť:
Jana Petrů

Jana Petrů (* 14. júl 1938, Praha – † 6. máj 1990) bola česká speváčka. Bola jedna z najobľúbenejších českých speváčok zo začiatku 60. rokov.
Životopis.
Svoju kariéru začala v roku 1962. Spievala široký repertoár od swingu po rock'n'roll – s Tanečním orchestrom čs. rozhlasu (TOČR), "orchestrom Karla Vlacha", príležitostne aj s "orchestrom Ferdinandom Havlíkom" a orchestrom Karla Duba. Výnimočne spievala aj náročnější jazz (s SHQ Karla Velebného). Veľké úspechy slavila v duetoch s Josefom Zímom, Karolom Gottom, Karlom Hálom, Milanom Chladilom, Milanom Martinom, Standom Procházkom a Miroslavom Šubom. Jej najväčším hitom bol duet s Karlom Gottom "Den je krásný" z prvého českého muzikálu "Starci na chmelu". Na začiatku 70. rokov definitívne odchádza z hudobnej scény.
Meno speváčok – Jany Petrů a Petry Janů.
"Jana Petrů" je aj vlastné meno známejšej speváčky Petry Janů (nar. 19.novembra 1952 Praha) ale kvôli tomu aby nevznikla zámena mien s Janou Petrů (* 14. júl,1938), tak začala vystupovať pod menom Petra Janů.
Ocenenia.
Zlatý slávik 1964 – 3. miesto (pozn. 1963 – 14. miesto, 1965 – 6. miesto)
Diskografia.
"Kánoe pro dva – Jana Petrů a Miroslav Šuba, Kamarád oheň – Jiří Vašíček, Trosečnice – Jiří Bruder / Den se krátí – Rudolf Pellar, Drnová chýše – Rudolf Pellar" – (Supraphon, SP)
Eva Pilarová

Eva Pilarová, rodená "Bojanovská" (* 9. august 1939, Brno† 14. marec 2020, Praha) bola česká popová a jazzová speváčka, herečka a fotografka, trojnásobná víťazka čitateľskej ankety Zlatý slávik v kategórii speváčok.
Životopis.
Spievala už od detstva a to aj vážnu hudbu. V roku 1960 sa stala členkou divadla Semafor, kde vystupovala, okrem iného, aj s legendárnou dvojicou Jiří Suchý a Jiří Šlitr. V roku 1962 na krátky čas odišla spievať do Divadla Rokoko, ale už v roku 1964 sa vrátila späť do Semaforu. V rovnakom roku si tiež zahrala drobnú úlohu vo filme "Kdyby tisíc klarinetů" (ako výrazná zboristka dievčenskej školy – spolu s Naďou Urbánkovou a ďalšími).
Počas dlhej speváckej kariéry naspievala veľké množstvo piesní, z ktorých sa stali hity. Veľmi populárne a obľúbené boli jej duety s Waldemarom Matuškom, spievala aj s Karlom Gottom, Jaromírom Mayerom a inými spevákmi. Speváčka mala farebne zaujímavý hlas a vynikajúcu spevácku techniku. S pribúdajúcimi rokmi sa stále viac orientovala predovšetkým na žánrovú oblasť jazzu a swingu. V posledných 20 rokoch sa venovala fotografovaniu prírody a miest, poriadala výstavy svojich fotografií. Napísala dve kuchárske knihy.
Červená armáda (rozlišovacia stránka)

Červená armáda môže byť:
Trojspolok (prvá svetová vojna)

Trojspolok bol bojový spolok štátov, ktorý tvorili Nemecko, Rakúsko-Uhorsko, Taliansko a od roku 1883 aj Rumunsko. Fakticky vznikol viacerými zmluvami z rokov 1879, 1882 a 1883, ale formálne vznikol formou jedinej zmluvy až v roku 1887, ktorá bola niekoľkokrát obnovená - posledný raz 5. decembra 1912. Spolok zanikol formálnou výpoveďou zmluvy o Trojspolku Talianskom 4. mája 1915.
Jeho hlavným zámerom bolo získať nové územia - kolónie, na úkor iných koloniálnych štátov. Najviac úsilia v tomto smere vyvíjalo Nemecko, ktoré bolo druhou najväčšou európskou veľmocou a chcelo získať francúzske a britské kolónie, rovnako ako Taliansko, preto Spojené kráľovstvo, Francúzsko a Rusko uzatvorili Dohodu, ktorej sa tiež hovorilo "Trojdohoda", proti územným nárokom Trojspolku. Rakúsko-Uhorsko zase chcelo oslabiť a poraziť Srbsko a rozširovať svoje územie na Balkáne, proti čomu sa postavilo Rusko, ktoré bolo spojencom balkánskych národov. Po vypuknutí 1. svetovej vojny vyhlásilo Taliansko neutralitu (1915) a Nemecku a Rakúsko-Uhorsku sa začalo hovoriť centrálne mocnosti. Ich neskoršími spojencami boli Bulharsko a Osmanská ríša. Trojspolok bol vo vojne s Dohodou porazený.
Nesterov palác

Nesterov palác je palác v Bratislave v Starom Meste na Hviezdoslavovom námestí, ktorý si dal postaviť v roku 1856 Josef von Nester.
Palác sa nachádza pri bývalej Promenáde a postavil ho Ignác Feigler. Fasáda je spestrená trojuholníkovým tympanónom, balkón nad vchodom je podopretý sochami faunov, ktoré sú vraj dielom bratislavského sochára A. Brandla. Brandlovi sú pripisované tiež kamenné reliéfy pod oknami prvého poschodia na severnej a východnej fasáde, ktoré sú pravdepodobne už druhotné.
Po druhej svetovej vojne sa pôvodne obytný palác používal ako administratívna budova, získala ho Slovenská akadémia vied. V 80. rokoch 20. storočia bol výrazne prestavaný, pričom bola kvalitne obnovená fasáda a inak sa nezachovalo nič pôvodné. Dnes tu sídli Veľvyslanectvo Spolkovej republiky Nemecko.
Universitas Istropolitana

Universitas Istropolitana (Iné názvy: Universitas Histropolitana, Universitas Histropolensis, Universitas Posoniensis, od 16. storočia aj Academia Istropolitana) (1465/1467 – cca 1491) v Bratislave bola najstaršou univerzitou založenou na území Slovenska.
Dejiny.
Založením University Istropolitany Matejom Korvínom v roku 1465 sa začali písať dejiny vysokého školstva na území dnešného Slovenska. V tomto roku na žiadosť Mateja Korvína pápež Pavol II. poveril Jána Vitéza zo Sredny, arcibiskupa ostrihomského, a Jána z Čazmy (Jána Pannónia), pécskeho biskupa, založením univerzity v Uhorsku (v tom čase jedinej, hoci nie prvej). Roku 1467 zomrel bohatý bratislavský mešťan Gmaitl a jeho domy aj s príslušenstvom pripadli kráľovi. Matej Korvín sa rozhodol, že ich použije ako univerzitné budovy a umiestnil univerzitu do Bratislavy.
O dva roky neskôr začala svoju činnosť štyrmi fakultami: teologickou, právnickou, lekárskou a umeleckou (filozofickou). Škola bola zriadená podľa štatútov bolonskej univerzity a vládla na nej humanistická a protischolastická atmosféra, dôraz sa kládol na prírodné vedy, matematiku, astronómiu a medicínu. Do roku 1472 ju viedli Ján Vitéz ako kancelár univerzity a tiež bratislavský prepošt Juraj von Schönberg.
Učitelia najprv prišli z Viedenskej univerzity, neskôr z Talianska a Poľska (z Krakova). Od roku 1467 do 1471 na univerzite pôsobil známy nemecký matematik, astrológ a astronóm Johannes Müller von Königsberg (Regiomontanus). Ďalej tu napríklad pôsobili Poliaci Martin z Olkusza a magister Peter, Nemci Mikuláš Schricker, Erazmus z Rezna, z územia dnešného Slovenska pochádzali Vavrinec Koch z Krompách a Martin zo Štiavnice. Prednášal tu tiež vzdelaný kanonik Ján Han z Weytry. Profesori používali knihy z bohatej a vzácnej knižnice bratislavskej kapituly, na čo získal súhlas Juraj von Schönberg.
Roku 1472 Jána Vitéza uväznili, pretože spolu s Jánom z Čazmy 14711472 zorganizovali sprisahanie, pri ktorom mal poľský kráľ Kazimír IV. získať uhorský trón. Viacerí učitelia nato opustili univerzitu.
Po dobytí Viedne Matejom Korvínom (1485) a smrti Juraja von Schönberg (1486) nastal postupný úpadok univerzity. Pracovať prestala niekedy v období 14881490. Definitívne skončila po smrti Mateja Korvína, ktorý univerzitu financoval.
Dnes je budova sídlom Divadelnej fakulty Vysokej školy múzických umení a patrí medzi sedem Národných kultúrnych pamiatok (NKP) v Bratislave, vyhlásených pred rokom 2002.
Po univerzite je pomenovaná planétka (11614) Istropolitana.
Conseil scolaire francophone de la Colombie-Britannique

Conseil scolaire francophone de la Colombie-Britanique (známy aj ako Francophone Education Authority alebo School district 93) je združenie všetkých škôl, na ktorých sa vyučuje po francúzsky a ktoré sa nachádzajú v kanadskej provincii Britská Kolumbia. Na rozdiel od ostatných školských združení v provincii, toto združenie nepokrýva geografickú oblasť, ale spravuje iba školy, na ktorých sa vyučuje francúzsky.
Toto školské združenie zaisťuje ústavné právo na vzdelanie v jazyku menšín, tak ako ho garantuje článok 23 kanadskej charty práv a slobôd.
Kráľovský dvor

Kráľovský dvor môže byť:
Egon

Egon môže byť:
Prechodová funkcia

Prechodová funkcia môže byť:
Francis Richard Scobee

Francis Richard Scobee (* 19. máj 1939, Cle Elum, Washington, USA – † 28. január 1986, nad Floridou) bol americký letec a kozmonaut z raketoplánov, ktorý tragicky zahynul pri katastrofe Challengeru.
Život.
Mladosť a výcvik.
Po základnej a strednej škole absolvoval univerzitu v Arizone, kde sa stal inžinierom kozmických vied a nastúpil ako testovací pilot na leteckej základni Edwards Air Force Base v Kalifornii. Oženil sa s Mary a mali spolu dve deti. Do tímu kozmonautov NASA bol 16. januára 1978 vybraný ako astronaut – pilot. Používal prezývku Dick. Do vesmíru sa dostal ako 139. kozmonaut Zeme.
Lety do vesmíru.
Po prvýkrát letel na palube raketoplánu Challenger na šesťdennú misiu STS-41-C. Veliteľom bol Robert Crippen, pilotom major Francis Scobee a troma letovými špecialistami George Nelson, Terry Hart a James van Hoften. Vypustili družicu LDEF 1, inú staršiu družicu z roku 1980 (veľmi drahá) SMM dokázali zachytiť, opraviť a opäť vypustiť na obežnú dráhu.
Druhý let skončil 73 sekúnd po štartu z Floridy výbuchom raketoplánu Challenger. Celá posádka v zložení Francis Scobee (vtedy vo veku 46 rokov), Michael Smith, Judith Resniková, Ellison Onizuka, Ronald McNair, Gregory Jarvis a Christa McAuliffeová zahynula. Bola to tragická misia STS-51-L.
Folklórna skupina

Folklórna skupina (FSk) je združenie ľudí rôznych vekových kategórií so záujmom o umelecké dedičstvo zachované v obyčajoch, zvykoch, tradíciách, a spevoch minulých generácií. Na rozdiel od folklórneho súboru, základom jeho tvorby býva uchovávanie správania sa ľudí v rôznych typických situáciách vyskytujúcich sa počas roka cyklicky, dožinky, odpust, páračky, priadky, fašiangy, Vianoce, Veľká noc, alebo náhodne, napr. krstiny, sviatky a pod.
Pódiové vystupovanie je až na druhom mieste po zachovávaní tradícií a zvykov, zvyčajne v obci.
Môže, no nemusí mať formu občianskeho združenia.
Prokonzul (staroveký Rím)

Prokonzul (lat. "proconsul", vo význame "pro – consule" = namiesto konzula) bol vysoký rímsky úradník v starom Ríme v období republiky.
Úrad sa vyvinul z funkcie konzula, ktorý bol najvyšším úradníkom v starovekom Ríme. Konzul mal civilné i vojenské povinnosti. Keď sa rozširovala Rímska ríša, konzul už nemohol súbežne plniť svoje civilné, ale predovšetkým vojenské povinnosti, pretože musel byť dlhodobo vzdialený z Ríma. Preto sa začalo predlžovať funkčné obdobie konzulov tak, že sa im predĺžila vojenská funkcia, dostali prokonzulské impérium a tak mohli plniť svoje vojenské povinnosti. Lucius Cornelius Sulla svojou ústavnou reformou nariadil, že konzul musí byť počas svojho funkčného obdobia v Ríme a až po skončení riadneho úradu sa mu mohlo predĺžiť funkčné obdobie a stával sa prokonzulom. Podľa potreby sa prokonzulom (mohlo ich byť viac) žrebovaním prideľovala konkrétna provincia (alebo niekoľko provincií), v ktorej plnili svoje vojenské povinnosti, prípadne si v osobitných prípadoch vyberali správu konkrétnej provincie (napr. Gaius Iulius Caesar si po skončení konzulátu v roku 59 pred Kr. vybral za svoje prokonzulské pôsobenie Zapádsku Galiu).
USS Iowa

USS Iowa je názov pre loď USA, nazvanú podľa 29. spolkového štátu Iowa. Tento názov niesli tieto plavidlá:
DASP

DASP (Disk Anti-Shock Protection) je ochrana pevného disku pred poškodením spôsobeným nárazom, alebo otrasmi. Technológia je založená na špeciálnom materiáli pohlcujúcom nárazy, z ktorého sú vytvorené úchyty pevného disku v šasi notebooku. Uloženie v úchytoch zabraňuje prenosu otrasov na telo disku, čím chráni disk proti poškodeniu. Túto technológiu má patentovanú firma Acer.
Hora osudu

Hora Osudu, Mount Doom, Orodruin alebo Amon Amarth je sopka nachádzajúca sa v Stredozemi, fiktívnej krajine vytvorenej spisovateľom J. R. R. Tolkienom. Nachádza sa v čiernej zemi Mordor. Je to sopka, kde bol ukovaný Jeden Prsteň temným pánom Sauronom a kde bol taktiež zničený Frodom v trilógii Pán prsteňov.
Pomenovanie sopky "Amon Amarth" sa stalo v roku 1992 aj novým názvom skupiny "Scum".
Jozef Minka

Jozef Minka (* 30. október 1930, Argenteuil, Francúzsko – † 11. júl 1999, Žiar nad Hronom) bol slovenský ekonóm, lektor francúzskeho jazyka, člen Vedeckotechnickej a Numizmatickej spoločnosti. 
Životopis.
Navštevoval základnú školu v Argenteuil vo Francúzsku, kam jeho rodičia emigrovali za prácou. V štúdiu pokračoval v Banskej Bystrici na Obchodnej akadémii. Po absolvovaní vojenskej služby nastúpil v roku 1954 do Závodu Slovenského Národného povstania (ZSNP) v Žiari nad Hronom ako plánovač. Popri zamestnaní pokračoval v štúdiu na Vysokej škole ekonomickej v Bratislave, ktorú úspešne ukončil v roku 1958 s titulom inžinier. Ako ekonomický inžinier pracoval v ZSNP do roku 1992. Bol aktívnym členom "Vedeckotechnickej spoločnosti", "Numizmatickej spoločnosti" a spoluzakladateľom Miestneho odboru Matice slovenskej. 
Po Nežnej revolúciu, spoluzakladateľ časopisu veriacich žiarskeho dekanátu Hlasy z Kríža (vychádza od roku 1990). Ako lektor francúzskeho jazyka organizoval jazykový konkurz Štefana Moyzesa. Ako poslanec mestského zastupiteľstva sa zaslúžil o premenovanie niekoľkých ulíc v meste Žiar nad Hronom podľa národovcov, ktorí odtiaľ pochádzali alebo tam pôsobili. 
Zdroje.
Jozef Minka, Významné osobnosti Žiaru nad Hronom a okolia (MÚ Žiar nad Hronom, 2005)
Zoznam ulíc a námestí v Žiari nad Hronom

Toto je zoznam ulíc a námestí v Žiari nad Hronom.
Monzún

Monzún je „zložka monzúnového prúdenia s viacmenej stálym prevládajúcim smerom prúdenia v jednom polroku (sezóne)“. Príčinou sú hlavne rozdiely v ohrievaní kontinentov a oceánov a vo vytváraní tlakových výší a níží. Monzúny sa výrazne prejavujú v oblastiach, kde susedia výrazne plochy pevninovej časti s rozsiahlymi vodnými plochami napr. v južnej a juhovýchodnej Ázii alebo v oblasti Indického oceánu.
Metasomatóza (geológia)

Metasomatóza (iné názvy: zatláčanie, substitúcia, nahrádzanie, alterácia) je premena hornín, pri ktorej dochádza k výrazným chemickým zmenám pôvodnej horniny (protolitu), najčastejšie pôsobením hydrotermálnych roztokov a/alebo plynnej fázy (v tomto prípade býva označovaná ako hydrotermálna metamorfóza). Má prevažne retrográdny charakter, zdroje látok sú často celkom neznáme, predpokladá sa však ich endogénny pôvod.
Možno rozoznať viacero typov metasomatózy, v magmatických horninách to je napríklad feldšpatitizácia, greizenizácia, serpentinizácia a iné, v usadených horninách môže dochádzať k silicifikácii a dolomitizácii. Niekedy tiež dochádza k zatláčaniu rôznych typov hornín rudnými minerálmi. Výsledkom metasomatózy sú metasomatity.
Mechanizmus.
K metasomatóze môže dochádzať pri rôznych teplotách a tlakoch. Najintenzívnejšia je pneumatolitická a hydrotermálna metasomatóza, ktorá môže viesť k rozsiahlej premene ľahko rozpustných (zatlačitelných) hornín ako sú vápence a dolomity. Samotný mechanizmus zahŕňa proces rozpúšťania, transportu a vyzrážania z migrujúcich fluíd.